als_Latn dik_Latn ron_Latn
Letonia është duke i rezistuar thirrjeve për të ekstraduar një burrë, që SHBA-ja pohon se krijoi një virus kompjuterik, i cili është përdorur për të vjedhur miliona dollarë.
Në janar, letonezi Deniss Calovskis është akuzuar nga SHBA-ja, si një prej krijuesve te virusit Gozi.
Gjykatat e Letonisë kanë refuzuar dy herë kërkesat e ekstradimit të SHBA-së dhe ministri i saj i jashtëm ka mbështetur qëndrimin e tyre.
Në një deklaratë, ai tha se me termin e burgimit që Mr Calovskis përballej, ishte shumë më i rëndë për krimet që ai është i dyshuar se ka kryer.
SHBA-ja filloi fushatën e saj për të ekstraduar dy prej tre burrave të dyshuar se kanë përdorur Gozi, shumë shpejt pasi ka akuzuar treshen për infektimin e më shumë se një milion kompjuterë me virusin dhe vjedhjen e të dhënave që është përdorur pastaj për të vjedhur llogaritë bankare.
Ato zhvilluan një “grup kriminelësh modern, që nuk kërkohej as armë ose maska”, tha prokurori amerikan Preet Bharara në janar.
Rumuni Mihai Paunescu dhe Nikita Kuzmin nga Rusia, u emëruan si bashkë-krijuesit e virusit Gozi.
Z. Kuzmin tashmë është në burg në SHBA pas arrestimit të tij në maj të vitit 2011, për pirateri dhe mashtrim. Procedurat e ekstradimit kundër z. Paunescu janë aktualisht në pritje të apelit.
Në një mesazh të postuar në faqen e internetit të Ministrisë së Jashtme të Letonisë, ministri Edgars Rinkevics tha se ligji letonez garanton, se njerëzit të cilët thyejnë ligjin vuajnë vetëm dënime “proporcionale”.
Z. Rinkevics tha se amerikanët kërkojnë ta dënojnë z. Calovskis, më shumë se 60 vjet.
(Herë të lexuara: 214)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn